**Likumprojekta „Par nekustamā īpašuma daļas atsavināšanu sabiedrības vajadzībām - valsts galvenā autoceļa projekta „E67/A7 Ķekavas apvedceļš” īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts galvenā autoceļa projekta „E67/A7 Ķekavas apvedceļš” īstenošanai no nekustamā īpašuma kopīpašniecēm nepieciešams atpirkt nekustamā īpašuma „Lādes” (nekustamā īpašuma kadastra Nr. 8070 007 0246) zemes vienības (zemes vienības kadastra apzīmējums 8070 007 0246) daļu 2,34 ha platībā (platība var tikt precizēta pēc zemes kadastrālās uzmērīšanas) – Ķekavas pagastā, Ķekavas novadā. Minētā nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai. Projekta konceptuālā nepieciešamība apstiprināta ar 2006. gada 12. jūlija Ministru kabineta rīkojumu Nr.518 „Par transporta attīstības pamatnostādnēm 2007.-2013.gadam”, kā arī tas ir iekļauts Transporta attīstības pamatnostādnēs 2014.-2020. gadam. 2014. gada 7. oktobrī Ministru kabineta sēdē (prot. Nr. 53, 35§), atbalstīts Satiksmes ministrijas iesniegtais priekšlikums par publiskās un privātās partnerības modeļa izmantošanu valsts galvenā autoceļa projekta „E67/A7 Ķekavas apvedceļš” īstenošanā. 2016. gada 10. martā izdots Ministru kabineta rīkojums Nr. 172 „Par valsts galvenā autoceļa projekta "E67/A7 Ķekavas apvedceļš" publiskās un privātās partnerības iepirkuma procedūras uzsākšanu”.Nekustamais īpašums „Lādes” (nekustamā īpašuma kadastra Nr. 8070 007 0246) ir reģistrēts Rīgas rajona tiesas zemesgrāmatu nodaļas Ķekavas pagasta zemesgrāmatas nodalījumā Nr. 100000109407.Nekustamā īpašuma „Lādes” (nekustamā īpašuma kadastra Nr. 8070 007 0246) zemes vienībai ar kadastra apzīmējumu ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):* aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,3400 ha platībā;
* aizsargjoslas teritorija gar gāzesvadu ar spiedienu – 0,1500 ha platībā;
* aizsargjoslas teritorija gar autoceļu – 1,1600 ha platībā;
* aizsargjoslas teritorija gar ūdensvadu – 0,1500 ha platībā;
* aizsargjoslas teritorija gar pazemes elektronisko sakaru tīklu līnijām un kabeļu kanalizāciju – 0,0500 ha platībā.

Nekustamā īpašuma kopīpašnieces ir piekritušas nekustamā īpašuma „Lādes” (nekustamā īpašuma kadastra Nr. 8070 007 0246) zemes vienības (zemes vienības kadastra apzīmējums 8070 007 0246) daļas 2,34 ha platībā (platība var tikt precizēta pēc zemes kadastrālās uzmērīšanas) – Ķekavas pagastā, Ķekavas novadā atsavināšanai atbilstoši aprēķinātajam atlīdzības apmēram, informējot par to telefoniski valsts akciju sabiedrības „Latvijas Valsts ceļi” Nekustamo īpašumu daļas projektu vadītāju M.Zgirski.Saskaņā ar zemesgrāmatas datiem nekustamajam īpašumam ir nostiprināta hipotēka – atzīme – noteikts aizliegums bez SIA „DYALTOS TREASURY” rakstiskas piekrišanas K.Augustei piederošo nekustamā īpašuma ½ domājamo daļu dalīt, atsavināt, dāvināt un apgrūtināt ar lietu tiesībām. SIA „DYALTOS TREASURY” ir devusi rakstisku atļauju no nekustamā īpašuma „Lādes” (nekustamā īpašuma kadastra Nr. 8070 007 0246) atdalīt un atsavināt nepieciešamo daļu, nesaglabājot par labu SIA „DYALTOS TREASURY” nostiprināto hipotēku. Starp K.Augusti un SIA „DYALTOS TREASURY” nav noslēgta vienošanās par atlīdzības sadali. Atlīdzības izmaksāšana tiks veikta Likumā noteiktajā kārtībā. Saskaņā ar zemesgrāmatas datiem uz nekustamo īpašumu ir nostiprināta nomas tiesība no 1999. gada 9. septembra līdz 2098. gada 9. septembrim. Nekustamā īpašuma kopīpašnieces norāda, ka nav iespējams vienoties ar nomnieku par atsavināmās daļas atbrīvošanu no nomas tiesībām. Atsavināmo nekustamo īpašuma daļu paredzēts apbūvēt. Nomas saistību pārņemšana, atsavinot nepieciešamo nekustamā īpašuma daļu nav paredzēta, jo, ņemot vērā iepriekš minēto, un izvērtējot lietas apstākļus secināms, ka nomas saistību pārņemšana nav samērojama ar attiecīgo sabiedrības vajadzību nodrošināšanu. Attiecīgi, saskaņā ar Likuma 13.pantu ir gatavojams likumprojekts par nepieciešamās nekustamā īpašuma daļas atsavināšanu.Pamatojoties uz Likuma 9.pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Satiksmes ministrija ar 2016. gada 11. oktobra lēmumu Nr.03-14/3508 apstiprināja taisnīgas atlīdzības apmēru par nekustamā īpašuma „Lādes” (nekustamā īpašuma kadastra Nr. 8070 007 0246) zemes vienības (zemes vienības kadastra apzīmējums 8070 007 0246) daļu 2,34 ha platībā (platība var tikt precizēta pēc zemes kadastrālās uzmērīšanas) – Ķekavas pagastā, Ķekavas novadā, nosakot to 87 282,00 *euro* (3,73 *euro* par vienu kvadrātmetru).Atdalāmajam un atsavināmajam nekustamajam īpašumam norit mērniecības darbi, zemes gabala platība var tikt precizēta. Platību izmaiņas gadījumā taisnīgas atlīdzības apmērs nosakāms saskaņā ar sertificēta nekustamo īpašumu vērtētāja noteikto cenu par novērtētā atsavināmā nekustamā īpašuma vienu kvadrātmetru.2016. gada 6. decembrī Ministru kabinets ir pieņēmis rīkojumu Nr.748 “Par nekustamā īpašuma daļas pirkšanu valsts galvenā autoceļa projekta “E67/A7 Ķekavas apvedceļš” īstenošanai (turpmāk – rīkojums Nr.748). Nekustamajam īpašumam “Lādes” (nekustamā īpašuma kadastra Nr. 8070 007 0246) saskaņā ar Likuma 10.panta pirmo daļu zemesgrāmatā ir ierakstīta atzīme – aizliegums atsavināt un apgrūtināt nekustamo īpašumu. Aizliegums noteikts par labu Latvijas valstij Latvijas Republikas Satiksmes ministrijas personā.Pēc rīkojuma Nr.748 pieņemšanas valsts akciju sabiedrība “Latvijas Valsts ceļi” (turpmāk – LVC) saskaņā ar Likuma 11.pantā noteikto 2016. gada 23. decembrī nosūtīja nekustamā īpašuma kopīpašniecēm un hipotekārajam kreditoram SIA “DYALTOS TREASURY” paziņojumu Nr.4.9/6308 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienota rīkojuma Nr.748 izdruka, pirkuma līguma projekts un zemes vienības sadales skice. Pēc minētā paziņojuma saņemšanas Likumā noteiktajā termiņā ne nekustamā īpašuma kopīpašnieces, ne SIA “DYALTOS TREASURY” nav snieguši atbildi uz nosūtīto paziņojumu. Atkārtots paziņojums Nr.4.9/4632 tika nosūtīts 2017. gada 25. aprīlī, nosakot termiņu atbildes sniegšanai – 2017. gada 1. jūlijs. Arī pēc atkārtotā paziņojuma saņemšanas noteiktajā termiņā ne nekustamā īpašuma kopīpašnieces, ne SIA “DYALTOS TREASURY” nav snieguši atbildi uz nosūtīto paziņojumu. LVC vairākkārt ir vērsušies pie nekustamā īpašuma kopīpašniecēm, gan klātienē, gan telefoniski, skaidrojot atsavināšanas procesu, lai noslēgtu līgumu par nekustamā īpašuma labprātīgu atsavināšanu.Ņemot vērā, ka Likumā noteiktajā termiņā nekustamā īpašuma kopīpašnieces nav sniegušas atbildi uz nosūtītajiem paziņojumiem, atbilstoši Likuma 11.panta sestajai daļai nav iesniegts notariāli apliecināts vai elektroniski parakstīts paziņojums par atlīdzības sadali, kā arī līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma “Lādes” (nekustamā īpašuma kadastra Nr. 8070 007 0246) kopīpašniecēm pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētā nekustamā īpašuma daļa ir nepieciešama īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu transporta plūsmu valsts galveno autoceļu tīklā.Ar valsts galvenā autoceļa projektu “E67/A7 Ķekavas apvedceļš” paredzēts pa jaunu vietu izbūvēt Ķekavas apvedceļu, atslogojot transporta plūsmu caur apdzīvotu vietu Ķekava. Projekta ietvaros paredzēts likvidēt vienlīmeņa pieslēgumus, nodrošinot nokļūšanu uz autoceļu tikai pa divlīmeņu satiksmes mezgliem.Nekustamā īpašuma “Lādes” (nekustamā īpašuma kadastra Nr. 8070 007 0246) daļa 2,34 ha platībā nepieciešama divlīmeņu mezgla un paralēlā ceļa izbūvei, un iespēja izmainīt ceļa konstrukcijas izvietojumu tā, lai tas neskartu nekustamo īpašumu “Lādes” (nekustamā īpašuma kadastra Nr. 8070 007 0246), tika vērtēta, un tika konstatēts, ka divlīmeņu mezgla projektēšana citā vietā prasītu tehniski sarežģītākus un apjomīgākus risinājumus, un ievērojami sadārdzinātu projekta izmaksas. Ņemot vērā iepriekš minēto, kā arī valsts galvenā autoceļa projekta E67/A7 “Ķekavas apvedceļš” īstenošanas nozīmīgumu, nepieciešams iegūt īpašumā minēto nekustamā īpašuma “Lādes” (nekustamā īpašuma kadastra Nr. 8070 007 0246) daļu, kas izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamā īpašuma “Lādes” (nekustamā īpašuma kadastra Nr. 8070 007 0246) daļa pēc likumprojekta spēkā stāšanās normatīvajos aktos noteiktajā kārtībā tiks ierakstīta zemesgrāmatā uz valsts vārda Satiksmes ministrijas personā.Saskaņā ar Likuma 15.pantu, īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – ieskaitījusi to kopīpašnieču norādītajā bankas kontā vai deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33.pantā noteiktajā kārtībā.Saskaņā ar Likuma 27.panta pirmajā un otrajā daļā noteikto kopīpašniecēm ir tiesības apstrīdēt Satiksmes ministrijas noteikto atlīdzības apmēru.Normatīvajos aktos noteiktajā kārtībā kopīpašniecēm ir tiesības iesniegt konstitucionālo sūdzību par nekustamā īpašuma daļas atsavināšanu. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nepieciešamā nekustamā īpašuma daļas atsavināšanu un ierakstīšanu zemesgrāmatā tiks segti no valsts budžetā Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu pārvaldīšana, uzturēšana un atjaunošana" paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs U.Augulis

Vīza: valsts sekretārs K.Ozoliņš

V.Putāns, 67028149

varis.putans@lvceli.lv